TV7 JERUUSALEMMA UUDISED
Meie tänased teemad -
USA välisminister: rahulepe on lähemal kui kunagi varem
Iisrael naaseb ÜRO Inimõiguste Nõukokku
Jordaania valiti ÜRO Julgeolekunõukokku
Haavatud süürlased ohustavad iisraellasi
TV7 Jeruusalemma Uudistest - Shalom!
Arutz Sheva teatel ütles USA välisminister John Kerry
eelmisel nädalal, et Iisraeli- palestiinlaste rahulepe
on lähemal kui kunagi varem.
Tema sõnul võiks leppe kohe sõlmida.
Raportite teatel olid kõnelused edenenud päev enne seda,
kui Kerry andis mõista USA suuremast valmisolekust
järgida Iisraeli hoiakut oma julgeoleku suhtes,
kui PO esimees Mahmoud Abbas oli mitu korda keeldunud
koostööst USAga, eriti otsustavas Jordani orus.
Varem teatas USA meedia, et Jeruusalemma saadetud meeskonnas
oli ka kindral John Allen,
kes pidi tutvustama regiooni julgeolekukorraldust,
mis põhineb USA analüüsil Iisraeli turvariskide kohta.
Iisrael tegi omakorda selgeks,
et ei tee oma julgeoleku suhtes mingeid kompromisse.
Kerry ütles eelmisel nädalal, et USA-Iisraeli suhted on korras,
vaatamata ajutistele taktikalistele nägemuserinevustele.
Põhistrateegia suhtes olevat riigid ühel nõul.
Mõlemad taotlevad regioonis Iisraeli julgeolekut ja pikaajalist rahu.
Arutz Sheva teatel kiitis UNHRC e. ÜRO Inimõiguste Nõukogu
novembris heaks Iisraeli naasmise nõukogu 9-liikmelisse perre.
UNHRC tegi täispöörde, arvestades,
et nad on oma 5-aastase ajaloo vältel
Iisraeli üle 46 korra hukka mõistnud, rohkem kui ühtki teist riiki.
UNHRC väitel tegi Iisrael Gazas operatsiooni Cast Lead ajal
2008. a detsembri ja 2009. jaanuari vahel sõjakuritegusid.
Kuigi UNHRC operatsiooni uurima seatud komisjoni kohtunik
Richard Goldstone osa oma raportist tühistas,
sai Iisraeli maine kannatada.
USA ja teised lääneriigid on avalikult öelnud,
et UNHRC eksis, kui Iisraeli hukka mõistis.
Oktoobris nõudsid Iisraeli esindajad,
et UNHRC lõpetaks Iisraeli ahistamise
ja pööraks tähelepanu tõsisematele konfliktidele,
nagu tuumarelva-Iraan ja Süüria kodusõda,
mille suhtes rahvusvahelisi õigusi kaitsvad organid on silmad sulgenud.
Iisraeli diplomaatide nõudmisele järgnes UNHRC nõudmine,
et Iisrael peab tingimusteta taanduma
1949. a relvarahu piiridesse.
Selle nõudmise tõttu boikoteeris Iisrael nõukogu 18 kuud
ja seadis naasmisele tingimusi, millega nüüd nõustuti.
UNHRCs kardeti, et Iisraeli võimaliku püsiva lahkumise tõttu
taanduvad nõukogust ka Iraan, Põhja-Korea ja Süüria,
mis jätaks nad rahvusvahelise järelvalve alt välja.
Iisraeli nõukogust eemalejäämine
oleks õõnestanud ka UNHRC tähendust.
Ynet Newsi teatel valis ÜRO Peaassamblee
eelmisel reedel uueks liikmeks Julgeolekunõukokku Jordaania,
kes oli ainus kandidaat
ja sai 193 liikmesriigilt 178 poolthäält.
Oktoobris valiti liikmeks Saudi-Araabia,
kes kohast siiski keeldus, kuna nende meelest
on ÜRO ignoreerinud Süüria konflikti.
Saudi valitsuse väitel on Julgeolekunõukogu hangunud seis
Süüria sõja suhtes ümberlükkamatu tõend
Julgeolekunõukogu suutmatusest oma tööd ja kohuseid täita.
Saudi-Araabia on Süüria presidendi Assadi vastu võitlevate mässuliste
olulisim toetaja.
Lisaks kaebas saudide valitsus arengu puudumise pärast
Iisraeli-palestiinlaste konfliktis.
Eelmisel kuul kinnitas Saudi-Araabia
oma koha ÜRO Inimõiguste Nõukogus.
Arutz Sheva teatel kannavad Iisraeli haiglates ravitavad süürlased
antibiootikumidele immuunseid baktereid.
Kolmandik Põhja-Iisraeli haiglais ravitud haavatud süürlastest
kannab ebanormaalselt suuri bakterihulki,
millest osad on Iisraelis tundmatud või haruldased.
Israel Hayomi teatel
ei allu mõned baktereist ühelegi antibiootikumile.
Nn CRE-haigustekitajad võivad nakatuda patsiendilt patsiendile
personali vahendusel ja tekitada tõsiseid põletikke
eriti eakaile ja teistele rasketele patsientidele.
Eakate patsientide puhul võib nakkus viia
1/3 patsientide puhul surmani.
Iisraeli Tervishoiuamet oli mures võimaliku haigustekitaja jäämisest
süürlasi ravinud Iisraeli haiglaisse ja sealt edasi levimist.
Iisraeli Tervishoiuministeeriumi sisedokumendi teatel
vajavad Süüria patsiendid erilist isolatsiooni,
mida neid ravinud haiglates pole.
Tervishoiuministeeriumi kantsler prof Ronny Gamzon
olevat kolleegidelt otse küsinud, miks Iisrael tunneb,
et peab neid patsiente vastu võtma, kui riigi tervishoiusüsteem
ei suuda nendega adekvaatselt tegeleda.
Seni on Iisraeli haiglais ravitud ca 350 süürlast.
Prof Gamzoni sõnul on armee nüüd teadlik,
et haavatud süürlaste siirdamist kohast teise tuleb vähendada.
Need olid meie tänased uudised. Shalom ja kohtumiseni!
Tõlge: Monika Jaaguri